

## PLANINSKO DRUŠTVO BREŽICE

# vas vabi na izlet na

**Grobničke Alpe**

**Dom Hahlić (1097m) in Fratar (1353)**

**Dobimo se v soboto, 6. 9. 2025, ob 6.00 uri**

**s parkirišča pred restavracijo Štefanič Brežice**

**Težavnost:** razen vzpona na Fratar (**zahtevno**) je **pot** **lahka in označena,** vendar **kondicijsko zahtevna.**

**Vodnika: Nadja Ivšić,** vodnica PZS in **Toni Hribar,** vodnik PZS.

**Čas hoje:** 7 - 8 ur.

**Potrebna oprema:** palice, zaščita za sonce, dovolj tekočine.

**Prehrana in pijača:** iz nahrbtnika, dom na Hahliću (če bo odprt).

**Prevoz:** osebni avto oz. kombi, **cena prevoza 20 eur.**

**Prijava:** do **četrtka, 4. 9. 2025, do 14.00 ure** pošljiSMS (ime, priimek, član PD) na mobitel: **031 647 825 – Nadja Ivšić**

**Opis poti:**

Z osebnimi avtomobili se bomo odpeljali do vasi Podkilavac (176 km – slabe 2 uri vožnje). Od tu se bomo odpravili peš, kjer bom hodili eno uro po ravnini v smeri Mudno dola in vzhodnega grebena. Sledi 30 minut zelo strmega vzpona, potem se pot nekoliko položi in kmalu se odpre pogled na Grobničko polje s Kvarnerskim zalivom v ozadju, ki nas spremlja vso pot po grebenu. Ko dosežemo višino okli 1000 m sledi razgibana pot (gor in dol) do razcepa za Fratar. Sledi zahteven 45 minutni vzpon na Fratar (eden najlepših razglednih vrhov Grobničkih Alp) in 30 minutni strmi spust po drugi poti proti domu Hahlić. Od doma Hahlić nas čaka še spust v dolino (2 do 3 ure).

**Natančen opis poti v spodnji povezavi:**

<https://planinarenje.hr/staze/podkilavac-rastocine-gornicko-vrh-fratar-1353-m-dom-hahlic-po-kolci-podkilavac-rastocine?odrediste=pd-hahlic>

**Vnaprejšnja prijava je potrebna zaradi organizacije prevoza.** Če se izleta po prijavi ne boste mogli udeležiti, **se odjavite**.

V primeru zares slabe vremenske napovedi bo tura dan pred odhodom odpovedana. Tura bo odpovedana tudi v primeru, če bo v četrtek oz. petek na področju Rijeke močno deževalo.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan.**